**Aiškinamasis raštas**

Dėl Molėtų rajono savivaldybės 2021-2024 metų korupcijos prevencijos programos patvirtinimo

1. **Parengto tarybos sprendimo projekto tikslai ir uždaviniai**

Sprendimoprojekto tikslas - įgyvendinti teisės aktų, reglamentuojančių korupcijos prevenciją, nuostatas.

 Sprendimo projekto uždavinys – reglamentuoti korupcijos prevencijos priemonių įgyvendinimą Savivaldybės lygiu 2021-2024 metams.

**2. Šiuo metu esantis teisinis reglamentavimas**

 Lietuvos Respublikos korupcijos prevencijos įstatymas, Savivaldybės korupcijos prevencijos programos rengimo rekomendacijos, patvirtintos Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2-185 „Dėl Savivaldybės korupcijos prevencijos programos rengimo rekomendacijų patvirtinimo“, Lietuvos Respublikos nacionalinės kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

 **4. Priemonės sprendimui įgyvendinti**

 Kartu bus patvirtinta Molėtų rajono savivaldybės 2021-2024 metų korupcijos prevencijos programa ir jos įgyvendinimo priemonių planas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Iš biudžetinių asignavimų, skirtų darbuotojų kvalifikacijos kėlimui, Savivaldybės informacijai skelbti, Savivaldybės įstaigų, įmonių lėšų. Prireikus atskiroms korupcijos prevencijos priemonėms įgyvendinti gali būti numatytas papildomas finansavimas.

 **6.Vykdytojai, įvykdymo terminai**

 Vykdytojai – Antikorupcijos komisija, Savivaldybės administracija, Savivaldybės įstaigos, įmonės, Savivaldybės administracijos specialistai, atsakingi už korupcijos prevenciją ir kontrolę savivaldybėje. Programa bus įgyvendinama 2021-2024 metais (kiekvienos Programos įgyvendinimo priemonės, vykdytojai bei konkretūs įgyvendinimo terminai nurodyti Programos įgyvendinimo priemonių plane).